Esto es Fuero de Castiella: Que quando el Rey echa algund Rico ome de la tierra , al' a dar treinta dias de plaço por fuero , e despues nueve dias , e despues tercer dia , e devel' dar un cavallo : e todos los Ricos omes, que fincan en la tierra devenle dar sendos cavallos; a si algund Rico ome non gelo quisier dar , e si el lo prisier en facienda despues , si non quisier , non gelo dexara de la prision , pues non le dio el cavallo.